ટેસ્ટના પ્રથમ દિવસે વરસાદ પડ્યો ત્યારે 75 ઓવર સુધીની રમત શક્ય બની હતી. જ્યારે બીજા દિવસે તેનાથી પણ ખરાબ રહ્યો હતો જેમાં 11.2 ઓવર જ રમાઇ હતી. ત્યારબાદ ત્રીજા અને ચોથા દિવસે થઇ રહેલા સતત વરસાદના કારણે ખેલાડીઓ મેદાન પર આવી શક્યા જ નહોતા. જેના કારણે ટેસ્ટ મેચ ડ્રો થશે તેમ લાગી રહ્યું છે. મેચમાં અત્યાર સુધી વેસ્ટ ઇન્ડિઝની ટીમે પોતાની પ્રથમ ઇનિંગ્સમાં સાત વિકેટે 248 રન બનાવ્યા છે. વિન્ડીઝ તરફથી ઓપનર બેટસમેન ક્રેગ બ્રેથવેટએ સૌથી વધુ 85 રન જ્યારે કાર્લોસ બ્રેથવટએ 69 અને ડેરન બ્રાવોએ 33 રન બનાવ્યા હતા. હાલમાં દિનેશ રામદીન 30 અને કેમર કોચ 0 રને રમતમાં છે.